20.1.2023.
LV
Eiropas Savienības Oficiālais Vēstnesis
C 20 A/17
PIELIKUMS PARLAMENTĀRĀS DEMOKRĀTIJAS PARTNERĪBU ĢENERĀLDIREKTORĀTS – ĀRĒJO BIROJU DIREKTORĀTS
GALVENIE UZDEVUMI
(Struktūrvienībā ir 40 darbinieki: 35 ierēdņi (tai skaitā 4 ierēdņi, kas norīkoti darbā EĀDD, un 5 ierēdņi, kurus direktorāta rīcībā nodevuši citi ģenerāldirektorāti), 3 pagaidu darbinieki un 2 līgumdarbinieki) 9.1.2023. — Nodrošināt Eiropas Parlamenta pārstāvniecību trešās valstīs un starptautiskajās organizācijās, jo īpaši, izmantojot Eiropas Parlamenta Biroju Apvienotajā Karalistē, EP un ASV Kongresa koordinācijas biroju Vašingtonā, kā arī Eiropas Parlamenta birojus Apvienoto Nāciju Organizācijā Ņujorkā, Dienvidaustrumāzijas valstu asociācijā (ASEAN) Džakartā un Āfrikas Savienības Sekretariātā Adisabebā, — nodrošināt direktorāta nodaļu un dienestu vadību, koordināciju un darbību, kā arī direktorāta personāla vadību un vispārējo organizāciju, — ar Eiropas Savienības Viesu programmas nodaļas starpniecību popularizēt un veicināt ES vērtības un intereses visā pasaulē, īstenojot personisku kontaktu diplomātiju un atklātu dialogu ar ārējiem partneriem, kuri ir aicināti apmeklēt ES iestādes mācību nolūkā, īpaši izceļot apmeklētājus no kontinentālajām demokrātijām, — vadīt projektus, — pildīt deleģēta kredītrīkotāja pienākumus.
EIROPAS PARLAMENTA BIROJS APVIENOTAJĀ KARALISTĒ
— Sniegt ieguldījumu Eiropas Parlamenta, Apvienotās Karalistes parlamenta un Apvienotās Karalistes valsts, reģionālo un vietējo iestāžu attiecību veicināšanā; sniegt politiskajām iestādēm un vadībai informāciju par politisko situāciju Apvienotajā Karalistē, — stimulēt un nodrošināt publisku diskusiju par EP darbu, izmantojot visus atbilstīgos līdzekļus, jo īpaši, vēršoties pie ES iedzīvotājiem, jauniešiem un pret ES pozitīvi noskaņotiem Apvienotās Karalistes iedzīvotājiem un šajā nolūkā rīkojot debates un politiskus un kultūras pasākumus; rīkot kampaņas par tādām vērtībām kā kultūru daudzveidība un cilvēktiesības; nostiprināt brīvprātīgo tīklu together.eu, — sniegt loģistikas atbalstu Parlamenta priekšsēdētājai, deputātiem un Parlamenta delegācijām, kas īsteno pasākumus Apvienotajā Karalistē, — nodrošināt Biroja veikto darbību finanšu pārvaldību; pārvaldīt tā cilvēkresursus un “Eiropas mājas” loģistiku; — informēt valsts, reģionālos un specializētos medijus (prese, TV, radio, tiešsaistes mediji, sociālie mediji) par Eiropas Parlamenta nostāju dažādos jautājumos; pārvaldīt Biroja tīmekļa vietni, — uzturēt iestāžu attiecības ar Eiropas Ārējās darbības dienestu (EĀDD), tostarp saistībā ar publiskās telpas kopīgu pārvaldību.
EP UN ASV KONGRESA KOORDINĀCIJAS BIROJS VAŠINGTONĀ
— Veicināt parlamentāro dialogu ar ASV Kongresu un citām iestādēm, sagatavojot Transatlantiskā likumdevēju dialoga (TLD) vai Delegācijas attiecībām ar ASV, Parlamenta komiteju delegāciju vai citu EP struktūru, iestāžu un deputātu, kas dodas uz ASV, vizītes vai virtuālas sanāksmes, — nostiprināt saiknes ar Kongresa struktūrvienībām visos līmeņos; sagatavot EP un Kongresa deputātu vai darbinieku vizītes nolūkā uzlabot savstarpēju sapratni, — padziļināt kontaktus ar domnīcām, universitātēm, akadēmiskajām iestādēm un pārdomu grupām, kā arī ar NVO un citām ieinteresētajām personām; veicināt Biroja dalību semināros un konferencēs par būtiskiem jautājumiem, kā arī veicināt informētību par ES un darbības izpratnes par EP darbu veidošanai dažādos forumos, universitātēs un akadēmiskajās aprindās,